Nyeste Skilderie af Kiøbenhavn, 1829-02-17
Walter Scotts Bibliothek. Man kan i Sandhed kalde dette Bibliothek en Mærkværdighed. Salen, et Oblongum af 50 Fods Længde og 30 Fods Brede, er høist behagelig og for saavidt usædvanlig, i det den taber sig i den ene Ende, ligeoverfor en Kamin, i en Art af gothisk Kapelle, hvis hele Bag-Væg optager et stort Bue=Vindue. Loftet saavelsom Repositorierne og Vinduerne ere af mørkebrunt Egetræ, lig Kapellet i Roslin, og giver ved Synet af det Hele et eiendommeligt, noget fremmed Syn 15 til 20,000 Bøger have Plads i denne Sal, og ere nøje og hensigtsmæssigen ordnede efter deres forskjellige Indhold, idet Englands Historie og Antiqviteter optager hele den ene Side, engelske Digte og Skuespil, Classikere og Miscellaneer den anden, og fremmed især Tydsk og Fransk Litteratur den tredie. Reolskabene ved Kaminen ere tillukkede, og indeslutte høist sjældne Værker, saasom den rige Samling af Manuscripter, som fortrinligen med Hensyn paa de Skotske Opstande i Aarene 1715 og 1745 ere af høieste Interesse, Andre over Kammen: Jncunables og gamle Værker over den sorte og hvide Magie, Chiromantie, Geomantie og Diævels Besværgelser, der er anerkjendt for at være den fuldstændigste Samling i sit Slags. Jblandt andre bemærkes fortrinligen en meget pragtfuld Udgave af Montsaucon i 10 Foliobind. Værket er yderst kostbart indbundet i Skarlagen Fløil, og prydet med de rigeste Forgyldninger af det engelske Vaaben, en Gave af hans Majestæt den nu regierende Konge. Alle herværende Værker ere i den fortrinligste Tilstand, og saaledes indbundne, at de selv vilde tilfredsstille den strupuløse Dibdin (den bekiendte Biblioman). Det eneste Malerie i hele Bibliotheket, er Portraitet af Eiermandens ældste Søn i en rig Husar-Uniform, holdende sin Hest, malet af den vekiendte Allan i Edinburg; den eneste Byste er Shakespeare's, som staaer i en lille Nische over Kaminen, og gandske er bleven afbildet efter Monumentet i Stratford on Stoon. J det ene Hjørne seer man en lille Sølv Urne fyldt med Knokler; den er af Lord Byron sendt hertil fra Grækenland; Paaskriften er: Gave fra George Gordon Lord Byron til Sir Walter Scott, Baronet. Den har engang indeholdt denne berømte Digters egenhændige Breve, men disse ere paa ubegribelig Maade for nogen Tid siden forsvundne, sandsynlig borttagne af en af de mange Besøgere. Omendskjønt der er Overflødighed af skjønne og beqvemme Læsepulte og Lænestole, saa overbeviser man sig dog snart om, at W. Scott ikke arbeider her, men i et med dobbelte Døre aflukket ensomt Kabinet, det Allerhelligste af dette Videnskaberne helligede Tempel. Her i Løvens inderste Hule, finder man slet ingen Overflod af Møbler, thi foruden et simpelt Skrivebord, og en meget magelig Lænestol sees her Intet andet. Den ene Stol beviser, at Scotikke modtager noget Besøg her, Kabinettet har paa nogle Andagts=Bøger i Folio nær, ingen Boger, men kun to Malerier, det ene et Portrait af den ulykkelige Claverhouse, et tungsindigt men interessant Hoved, og det lille Billede af Rob Roi heel Figur. Nogle Vaaben, Geværer og skotske Claymores (korte brede Sværd med flettede Kurve, hænge over Kaminen. Uden at begynde paa en nærmere Beskrivelse over denne interessante Bygnings øvrige Værelser, maa endnu kun den Bemærkning finde Plads her, at engang en aandriBesøger, henrykt heraf, udraabte: o Himmel det er en Roman af Træ og Steen(Efter Anniversary, i Preuss. Staatzeit. 10.)